Backrooms (nettisarja)

Backrooms (tunnetaan myös nimellä Kane Pixels Backrooms) on amerikkalaisen tubettajan Kane Parsonsin luoma puoliantologinen nettisarja. Se pohjautuu The Backrooms -nimiseen creepypastaan. Sarja alkoi vuonna 2022 lyhytelokuvalla "The Backrooms (Found Footage)", joka on kerännyt yli 61 miljoonaa katselukertaa elokuuhun 2024 mennessä. Parsons on laajentanut sarjaa kahteenkymmeneenyhteen lyhytelokuvaan. Sarjasta on suunnitteilla elokuvasovitus, jonka ohjauksesta Parsons vastaa yhdessä A24-tuotantoyhtiön kanssa. Sarja oli tauolla tammikuusta 2023 alkaen, kunnes uusi jakso julkaistiin syyskuussa 2024. Sarja keskittyy Async-nimiseen kuvitteelliseen tutkimuslaitokseen, joka löytää ja tutkii Backrooms-nimellä tunnettua "kompleksia", pyrkien dokumentoimaan sen salaisuudet. == Juoni == Suurin osa tarinasta kerrotaan "löydetyn materiaalin" kautta, joka sisältää universumin sisäisiä diaesityksiä ja konferensseja. Vuonna 1991 kuvatussa lyhytelokuvassa kuvaaja vaikuttaa putoavan kiinteän maan läpi ja laskeutuvan valtavaan, pääosin tyhjään, labyrinttiin. Hänen tutkimusretkensä tallentuu filmikameralle, mukaanlukien kohtaamiset, jonkinlaisen hirviön kanssa, joka jahtaa häntä. Kun hirviö saa hänet kiinni, kamera putoaa lattian läpi ja päätyy lähiöalueelle. Async-niminen organisaatio kehittää portaalia tähän "kompleksiin", joka avataan onnistuneesti 17. lokakuuta 1989, (päivänä jolloin Kaliforniassa tapahtui oikea maanjäristys). Async ryhtyy tekemään tutkimusretkiä kompleksiin, ja kadonneiden henkilöiden määrä kasvaa huomattavasti seuraavien vuosien aikana. == Jaksot == Nro. Nimi Ohjaaja käsikirjoittaja Pituus Julkaistu 1 "Found Footage" Kane Parsons Kane Parsons 9:14 7. tammikuuta 2022 Vuonna 1991 lyhytelokuvan kuvauksissa kuvaaja vajoaa maan alle ja päätyy yllättäen backroomseihin. Graffiteilla koristeltua seinää tutkiessaan hän kuulee äänen takanaan ja kääntyy nähdäkseen olennon, joka alkaa jahtaamaan häntä. Kuvaaja juoksee alemmalle tasolle ja kohtaa useita outoja asioita ennen kuin päätyy takaisin ylös. Tämän jälkeen toinen olento alkaa ajaa häntä takaa. Hän livahtaa kapeaan seinäväliin, joka päättyy jyrkkään rinteeseen. Olento syöksyy hänen peräänsä, tarttuu häneen ja saa hänet tiputtamaan kameransa, joka päätyy takaisin todellisuuteen vuoteen 1996. 2 "Mar_11_90_ARCHIVE.tar" Kane Parsons Kane Parsons 2:49 7. tammikuuta 2022 Avatussa .tar-arkistossa on kuvia kompleksista ja Asyncin henkilökunnasta. 3 "The Third Test" Kane Parsons Kane Parsons 1:46 13. tammikuuta 2022 2\. heinäkuuta 1988 Async Research Institute suorittaa portaalin kolmannen testin. Robottikertoja selittää, että saman vuoden huhtikuussa pidettiin lehdistötilaisuus, jossa Asyncin toimitusjohtaja Ivan Beck totesi, että projektin tavoitteena oli puuttua kasvavaan asunto- ja varastointikriisiin. 4 "First Contact" Kane Parsons Kane Parsons 1:58 17. tammikuuta 2022 17\. lokakuuta 1989, Async suorittaa portaalin kuudennen testin. Testi johtaa yhdyskäytävän avaamiseen kompleksiin. 5 "Missing Persons" Kane Parsons Kane Parsons 2:37 28. tammikuu 2022 Ilmoitetut kadonneiden henkilöiden tapaukset ovat lisääntyneet huomattavasti portaalin avaamisen jälkeen. 2. maaliskuuta 1990 Asyncin työntekijät löytävät rutiinitutkimusmatkallaan tumman kasvuston peittämän ruumiin. 6 "Autopsy Report" Kane Parsons Kane Parsons 2:37 23. helmikuuta 2022 5\. helmikuuta 1990, tehdyssä ruumiinavauksessa paljastuu, että kasvusto on bacillus subtiliksen pahanlaatuinen muoto. Tutkija tiedustelee Ivan Beckiltä, mistä ruumis löytyi. 7 "Informational video" Kane Parsons Kane Parsons 8:01 12. helmikuuta 2022 29\. helmikuuta 1990, Asyncin työntekijä Peter Tench joutuu eroon ryhmästään matkalla kompleksissa. Etsittyään epätoivoisesti ryhmäänsä hän löytää tiensä takaisin sisäänkäynnille vain löytääkseen tarkkailuhuoneen, jota ei vielä ollut, kun hän alun perin astui kompleksiin. Hän pääsee huoneeseen, joka antaa hälytyksen. 8 "Motion Detected" Kane Parsons Kane Parsons 4:07 11. maaliskuuta 2022 11\. maaliskuuta 1990, Async asentaa liikeaktivoidut kamerat kompleksiin. Kaikista saatavilla olevista tallenteista tehdään koostevideo. Yhdessä videossa näkyy tumma massa, joka kurkistaa seinän takaa. 9 "Prototype" Kane Parsons Kane Parsons 1:33 28. maaliskuuta, 2022 10\. toukokuuta 1982, Async testaa portaalin prototyyppiä. Kone aktivoidaan ennen sen sammumista pian sen jälkeen. 10 "Pitfalls" Kane Parsons Kane Parsons 14:04 1. toukokuuta 2022 6\. toukokuuta 1990, Ollessaan rutiininomaisella tutkimusmatkalla kompleksissa asyncin tutkija Marvin E. Leigh putoaa reikään yrittäessään ylittää huoneen, joka sisältää syviä kuoppia. Tutkiessaan uutta ympäristöään Marvin kuulee kaukaisen huudon. Hän etenee kohti äänen lähdettä joka johtaa hänet kadun päässä olevaan taloon, jossa hän huomaa, että äänen lähde ei ollut henkilö, vaan olento, joka alkaa jahdata häntä. Marvin onnistuu pakenemaan kollegoidensa avustuksella. 11 "Report" Kane Parsons Kane Parsons 6:21 20. toukokuuta 2022 6\. toukokuuta 1990, Asyncin johtajat tarkastelevat Marvinin tallentamaa materiaalia. Hätkähdyttyneinä vihamielisen elämänmuodon olemassaolosta kompleksissa he sulkevat pääsyn alueelle, josta olento löydettiin. 12 "9780415263573" Kane Parsons Kane Parsons 0:34 20. toukokuuta 2022 Mustavalkoisella moottoritievalvontakameramateriaalilla näkyy, kuinka auto putoaa tien läpi. 13 "Presentation" Kane Parsons Kane Parsons 8:26 25. kesäkuuta 2022 Async ehdottaa suunnitelmia kompleksin mahdollisesta kaupallistamisesta. 8. toukokuuta 1990 tapaaminen energiaministeriön kanssa keskeytyy äkillisesti, kun ahdistunut Peter Tench, jonka paljastetaan matkustaneen ajassa eteenpäin, löytää tiensä takaisin tarkkailuasemalle. 14 "_recording014" Kane Parsons Kane Parsons 2:32 joulukuu 8, 2022 Puhelun aikana Asyncin työntekijä kysyy Ivan Beckiltä tuntemattomasta työntekijästä, joka löydettiin kynnyksen etuvartiosta. Työntekijän oletetaan olevan Peter Tench. 15 "Found Footage #2" Kane Parsons Kane Parsons 13:23 21. elokuuta 2022 19\. elokuuta 1995, nainen putoaa kompleksiin ja löytää auton, joka oli ajanut sinne ennen kuin se iskeytyi seinään. Seuraten kuljettajan jättämiä verijälkiä, hän päätyy huoneeseen joka on täynnä tummaa, rehottavaa kasvustoa. Yhtäkkiä olento kohoaa kasvuston seasta ja ryhtyy takaa-ajoon. Nainen päätyy nurkkaan, ja ympäröiville seinille ilmestyy hehkuvia vihreitä säröjä. 16 "home_27647.mov" Kane Parsons Kane Parsons 3:26 22. elokuuta 2022 Kooste 1990-2000 luvuilla kuvatuista VHS-tallenteista ja kuvista. 17 "Reunion" Kane Parsons Kane Parsons 13:12 8. joulukuuta 2022 25\. toukokuuta 1990, Async avaa jälleen pääsyn kuoppahuoneeseen. Turvallisuuden varmistuttua useat tutkijat astuvat sisään ja ryhtyvät korjaamaan lattian reikiä. Samanaikaisesti kolme tutkijaa, (Marvin ja aseistettu Mark mukaan lukien), lähetettään tarkastamaan viereistä huonetta, joka on huomattavasti suurempi ja pääosin pimeä. Heidät yllättää mies, joka paljastuu Peter Tenchiksi. Hän syyttää Asyncia perheensä pettämisestä ja tämän tekaistusta kuolemasta. Mark kutsuu aseellista tukea ja raportoi ryhmänsä olevan panttivankina, juuri ennen kuin Peter ampuu hänet. 18 "Overflow" Kane Parsons Kane Parsons 1:39 24. joulukuuta 2022 2\. elokuuta 1972. Tietojärjestelmä ylikuormittuu. Vihreä valo täyttää toimistohuoneen, ja ilmoitustaululla näkyy asiakirja, jossa on Ivan Beckin allekirjoitus. 19 "Damage Control" Kane Parsons Kane Parsons 14:03 13. tammikuuta 2023 Ammuttuaan Markin, Peter pakenee laitoksesta. Seuraavana päivänä Async järjestää kokouksen, jossa selitetään edellisen päivän tapahtumia. Vahvistetaan, että Tench oli kadonnut laitoksessa, ja Async oli lavastanut tämän kuoleman epäilyjen hälventämiseksi. Kun Tench löydettiin elossa, häntä pidettiin laitoksessa, jotta hänet voitaisiin integroida takaisin yhteiskuntaan. Tänä aikana mielenterveysongelmista kärsinyt Tench livahti takaisin kompleksiin, missä Markin ryhmä löysi hänet. Myöhemmin selvisi, että laitoksesta paettuaan Tench löytyi kuolleena, ilmeisesti pudottuaan ja lyötyään päänsä kiveen. 20 "Found Footage #3" Kane Parsons Kane Parsons 45:01 13. syyskuuta 2024 19\. huhtikuuta 1995. Ravi niminen mies löytää kellaristaan portin, joka johtaa kompleksiin. Hän löytää pimeän huoneen, jossa kirjoja on aseteltu ympyrään, ja salaperäinen olento alkaa jahtaamaan häntä. Pakomatkan aikana Ravi eksyy valtavaan punaiseen kaupunkiin, jossa pitkät käytävät yhdistävät kompleksin eri osia. Hän onnistuu livahtamaan olennon ohi tukkimalla käytävän. Myöhemmin hän löytää talon, jossa hän kykenee kommunikoimaan seinän läpi jonkun kanssa, joka on kompleksin ulkopuolella. Kun seinän toisella puolella oleva henkilö yrittää avata seinää hänelle, hänkin joutuu kompleksiin. Ravi kuolee myöhemmin aliravitsemukseen. 21 "Lighting and Tile Survey" Kane Parsons Kane Parsons 8:44 2. lokakuuta 2024 14\. marraskuuta 1989, Asyncin työntekijät poistavat kattotiilen ja kompleksissa hehkuvan loistelampun, jolla ei näytä olevan ulkoista virtalähdettä. Seuraavana päivänä tohtori Julie Meisner kertoo analyysin ensimmäiset tulokset, joista merkittävimmät olivat laattojen ja lamppujen epätavalliset mittasuhteet. Valokomponenttien merkinnät paljastivat, että sähköinen kuristin oli valmistettu vuonna 1975, troffer valaisin vuonna 1973 Readingissa, Pennsylvaniassa, ja hehkulamput oli valmistanut tuntemattomana vuonna Sylvania Electric Products. == Elokuvasovitus == Useat studiot ottivat yhteyttä Parsonsiin sarjan julkaisun jälkeen elokuvasovitusta varten. Hän oli alun perin esittänyt idean sarjakuvana, eikä elokuvana. Helmikuussa 2023 A24, joka voitti tarjouskilpailun elokuvasta, ilmoitti aloittaneensa Backrooms- elokuvasovituksen Parsonsin ohjauksella. Roberto Patino vastaa käsikirjoituksesta, ja tuottajina toimivat James Wan ja Michael Clear, Shawn Levy, Dan Cohen, Dan Levine ja Peter Chern. == Lähteet == Luokka:Internet- ilmiöt Luokka:Kuvitteelliset paikat Luokka:Nettisarjat